- Mesedez! - Lagundu!
Geralt?
Ciri?
Non zaude, Geralt?
Jainkoen izenean…
Zergatik zaude hemen?
Guardien bila etorri naiz.
Berriz ikusiko ez zintudalakoan nengoen.
Bai.
Hori nuen asmoa.
Zer gertatu da?
Dijkstra eta Philippa ez ziren azpijokoan ari ziren bakarrak.
Vilgefortz Nilfgaardekin batu zela uste dute.
Emhyr var Emreis-ek Kontinentea ustekabean atzeman du.
Bigarren gerra hasi da.
Zoaz hemendik. Ez duzu zertan niri entzuten geratu.
Hemendik aterako zaitut.
Arte-jartzaileen ibilbide bat dago Mirthe-ko bidebanatzean.
Oxenfurteraino ailegatuko zara.
Lagunak ditut bertan. Emaiezu hau.
- Kapitalera iritsiko zara hala. - Ez dut ulertzen.
Asmoa aldatu dut.
- Zatoz nirekin ba. - Ez.
- Familia topatuko dut. - Anaiarekin mintzatuko naiz.
Errenta dut. Ahalik eta gehien ekarriko dut--
Ez duzu ulertzen.
Aribidean den gerra ez da ezer
Geraltek alaba topatzeko piztuko duenarekin alderatuta.
Ez dakit zer gertatuko den.
Utzidazu zure aldean egoten. Mozorro bat baino gehiago naiz.
Agian bai.
Ciri topatu ostean.
Lehenik, aurki ezazu Geralt.
Zergatik?
Dorreko eztanda ikusi dut.
Uhina nabaritu dut.
Ez dut uste biziraun dionik.
Sentitzen dut.
Sorgin!
Koplari…
Zaurituta al zaude?
Non da Ciri?
Tor Laran ikusi dute,
baina zaborrean bilatu dut, eta ez dut topatu.
Eta Geralt?
Trissek Brokilonera darama, osa dezaten.
Hiltzear da akaso.
Kaka zaharra.
Txarto gabiltza.
- Otso Zuria da! - Zer gertatu zaio?
Aztia da. Ezin da hain larri egon.
Ohe bat behar du. Bila itzazue ur freskoa eta arropa.
Ekarri ur freskoa!
Kontuz. Larriki zaurituta dago.
Zaurituta ez.
Hiltzen ari da, Ama Eithne.
- Nor da? - Aspaldiko laguna. Lagundu behar diogu.
Ez ezazue…
denbora alferrik galdu…
nirekin.
Alferrik galdu ez, Gwynbleidd.
Zure lagun sorginak hau utzi dizu.
Zera esateko eskatu digu, "Hor nonbait, zerbait duzu zain".
Cirilla ere izan genuen gonbidatu behin.
Topatu zintuen?
Ba bai.
Baina galdu egin dut.
Zer?
Ze ostia gertatu da?
Geralt?
Yennefer?
Harea gorria.
Korath.
Edertotxo.
Ea ba.
Geraltek esango lidake hezurra artikulazioan birjartzeko.
Izaera gogortzeari buruzko zerbait ere aipatuko luke marmarka, eta…
Eta gero, zera…
Non da?
Niretzat, ezin galduzkoa zara.
[Antzineraz]
Kaixo?
Tira ba, Ciri.
Tira.
Jarraitu behar duzu.
Kaixo?
Nor zara?
Orain hobeto.
Geraltek eta Yenneferrek behar naute. Haiengana itzuli behar naiz.
Ea ba. Eguzkia mendebaldetik etzaten da.
Korath ekialdean da.
Eguzkirantz banoa, mendebalderantz joango naiz,
mendietarantz.
Bertan aterpea eta janaria egongo da.
Badu zentzurik.
Printzea itsasoaren ondoan jarri zen
Eta sirena ondoan zuela lotsagorritu
Kasu egin behar izan nion Mousesacki konstelazioak azaldu zizkidanean.
Denbora asko igarota Ados jartzen saiatu ziren:
Nork egingo ote zion uko bere inguruari?
Paradisua baduzu xede
Kontuan hartu
Bizitzako nahi guztiak
Eta egizu sakrifizio txiki bat
Kezkatuta egongo dira.
Zeharo kezkatuta.
Jarraitu behar dut.
Jarraitu, besterik ez.
"Harrapatu goizeko garoa itzalak joan aurretik".
Ea egia den, Coen.
Bai!
Gau osoa eman dut norabide okerrean!
Ez naiz hemen hilko.
Ez naiz hemen hilko!
Badakit hemen norbait zaudela!
Ager zaitez!
Basamortu ostiatik atera arte jarraituko dizut!
Non kaka sartu zara?
Ez nazazu hemen bakarrik utzi!
Ura.
Zer da hau?
Zeuri jarraika ibili naiz?
Adarbakarra zara.
Yenneferrek esan zuen existitzen zinetela, baina ez nion sinetsi.
Salbatu egin nauzu.
Liburuetan txikiagoa dirudizu.
Ezin zaitut ukitu. Ados.
Egon!
Zalditxo!
Non ote dago?
Zalditxo!
Nola topatuko nau inork orain?
Inork ez nau topatuko.
Erotzen hasia naiz?
Ez dut ezer ikusten!
Betiko zaude galduta.
Gosez hilko zara.
Zoratzen ari naiz. Adarbakar bat imajinatu dut.
Janari deabrua behar dut!
Ezin dut hala jarraitu!
Itxaron!
Janaria!
Jarrera desitxurosoa gero printzesa batentzat.
Ama.
Ene Cirilla.
Ai, hemen egongo bazina…
Gogoan erabili zaitut etengabe.
Ametsetan agertu zatzaizkit.
- Denbora gehiago behar genuen. - Badakit.
Bizitza osoa eman duzu dagokizun tokia topatu nahian.
Eta halere…
hemen zara.
Deslai utzita, berriz ere.
Ez naute utzi.
Geraltek topatuko nauela esan zuen.
Inoiz ez duzu ezeren errurik, ezta?
Maite zaituen jendeak beti nahi du zuretzako hoberena lortu.
- Dirudienez, ez da nahikoa. - Zer?
Ez leloarena egin. Barru-barruan, badakizu.
Nire familia dira. Maite naute.
Aitak eta biok ere maite zintugun.
Baina zu, ene alaba,
zama zeharo handia zara.
Zergatik diozu hori?
Geraltek lasaitu ederra hartuko zuen dorrera azkar-azkar sartu zinenean.
Egia esateko, agian zamatsuegia zara mundu guztiarentzat.
Zeuk ez nauzu ezagutzen!
Zeuk utzi ninduzun!
Ontzira igo zinen, eta ez ninduzun zurekin eraman.
Zergatik?
Ikusten zaitut, kabroi hori!
Ez naiz ondo sentitzen.
Deslai utzita.
Berriz ere.
Geraltek eta Yenneferrek…
Ez dute biziraun. Kontatuko dizut istorio bat?
- Zama handia zinen. - …behar naute.
Topatu dagokizun tokia. Esnatu, Cirilla!
Zer egin duzu?
Zama zeharo handia zara.
Deslai utzita, berriz ere.
Ez dakizu non zauden?
Dei iezadazu.
Zer?
Aholku bat:
ez jan musker horiek.
Pozoitsuak dira.
Non nago?
- Nor zara? - Galdera onak.
Iragana naiz, eta hau etorkizuna da.
Tira, etorkizun posible bat.
Ez da etorkizuna ikusten dudan lehen aldia.
Zer da toki hau?
Ezagutuko duzu agian. Esan bezala, aukera bat da.
Etorkizun askotariko bat izan liteke. Zure hautuen esku dago.
Zoratzen ari naiz.
Emakume boteretsuei zoramena leporatu diete beti.
Lelokeria galanta. Beti izan da hala, eta hala iraungo du.
Historia errepikatu egiten da.
Bat gatoz horretan: printzesa eroak gara.
Gu babestekoak zirenak utzi egin gintuzten.
Familiak ederto izorratu gintuen.
Zurea bere kabuz hil zen bederen. Nik hil egin behar izan nuen.
Familia hil zenuen?
Garrantzitsuena aita izan zen, galtzailea.
Egia esateko, sistemak egin zidan huts batez ere.
Aita erradioa baino ez zen
belaunaldi asko bueltaka zeramatzan gurpilean.
Aldatuko al da inoiz?
Galdera on gehiago!
Zenbat aldiz gehiago errepikatu beharko da historia?
Gurpileko erradioa.
Esan ahal dizut zerbait?
Gauzak aldatzeko boterea dudala uste dut.
Ez zara hala sentitzen den lehen pertsona.
Baina zu, adiskide,
azkena izango zara akaso.
Kaixo?
Mesedez.
Ez nazazu utzi, mesedez.
Ez naiz oso ondo sentitzen, Zalditxo.
Vesemirrek tokiari "zartagina" esaten zion.
Orain badakit zergatik.
Utziko didazu laztan egiten?
Erreala zarela jakin behar dut.
Konforme. Zer nahi duzu baina?
Aizu, zaude!
Nora zoaz?
Itxaron!
Hau erakutsi nahi zenidan?
Zalditxo, ezin dut jarraitu.
Kaosa.
Lurraren barruan.
Airean.
Uretan.
Zain bat dago hemen.
Benetakoa da!
Ea, zu ere egarriak egongo zara. Edan.
Eskerrik asko.
Bale, banoa.
Aipatu dizut Antxoatxo? Zeharo gustuko izango zenuke.
Itxaron hemen.
Argi dago, hemen ez dago janaririk.
Nazkagarria!
Utikan.
Badakit ilusioa baino ez zarela.
Nola ausartu zara? Halako tonurik ez erabili nirekin.
Cintrako Lehoikumea.
Patetikoa.
Ez zara erreala!
- Ondo dakit. - Ez dakizu non zauden?
Kontinenteko hilerririk handienean.
Hil nadin nahi duzu?
Zera nahi dut,
behingoz esna zaitezen, dedio.
Esnatu, Cirilla!
Jendeak beldurra dizu.
Jendeak bere helburuak lortzeko erabiltzen zaitu,
eta maite dituzunak bidean geratzen ari zaizkizu.
Zer egin duzu gerraren aurrean prestatzeko?
Zer egin duzu?
Ezer ez.
Ezer ez!
Heriok hartu ninduenean, nire erara egin nuen.
Lider onek hala jokatzen dute. Arerioari aurre egiten diote.
Zuk ezkutuan eman duzu denbora osoa.
Ez duzu ezer egin.
Eta orain ezkutatuta zaude, basamortuan!
- Onar ezazu! - Ez!
Zeure burua eta Cintra
hutsera eta galbidera eraman zenituen.
Hantusteak eta izuak gidatuta,
biolentzia-ziklora bultzatu zenuen jendea. Ez zenien lagundu.
Historia errepikatu zenuen.
Ni bezalako jendea hil zenuen.
Elfo-odola isuri zenuen.
Neure odola!
Eta zertarako?
Heriok harrapatu egin zintuen halere.
Beste bide bat egon behar du.
Benetan uste al duzu zu bezalako norbait
gauzak aldatzeko gai dela? Beste askok egin dute porrot.
Ez zara ezertarako gauza!
Ixo!
Ostia!
Beste aholku bat:
ez eman ukabilkorik harriei.
- Jakin nahi nuen ea elkartuko ginen. - Nire mira zenuen?
Ez zaitut ezagutzen.
Nire subkontzientearekin hitz egin dut bakarrik. Suizida nadin premiatu nau.
Nola dakizu nik ere hori nahi ez dudala?
Ikusteke dago.
Gauzak aldatzen azkena izan naiteke?
- Zer esan nahi zenuen? - Badakizu boteretsua zarela.
Bat gatoz horretan ere bai?
Lagunak erakartzeko gaitasuna izan nuen beti.
Erregina izatekoa nintzen, baina, aitak patu erreala ukatu zidanean,
herri xehea batu nuen.
Haien laguntzaz, nire eskubide legitimoa berreskuratu nuen.
Arrasto ahaztezin bat utzi nuen ezagutzen nuen era bakarrean:
odola eta sua baliatuz.
Entzun dut istorioa.
Aproposa izan zen,
azkenean, taket bati lotu, eta bizirik erre baininduten.
Falka zara.
Istorioen arabera, deabru bat zinen.
Munstro elfo madarikatua.
Ume bihurriek etxeko lanak egin ditzaten lortzeko istorioak dira.
Azkenean, errazagoa nuen belarriak puntazorroztea
eta leporatzen zidaten hori bihurtzea.
Errazagoa zen hala.
Kaleak odolaz blaitu zenituen!
Noren odolaz?
Erabili edo hil nahi nindutenenaz.
Madarikatuta zaudela uste duzu.
Baina badakizu zer ikusten dudan nik?
Zer?
Ume bat.
Familiak berak egurats gorrian utzi zuen umea.
Gezurra esan zizuten, eta zaurgarri bilakatu.
Lotsa sentiarazi zizuten, harrotasuna eta maitasuna beharrean.
Zeure burua arbuiarazi zizuten.
Beldurra sentiarazi zizuten, onarpena beharrean.
Aita hil zenuen, eta matxinada bat piztu.
Baina zer nahi zenuen?
Amorrua sentitzeko askatasuna gura nuen.
Kontrolatu ezin nuena zela eta neure buruaz lotsatzeari uztea.
Sistema aldatu nahi duzu, Cirilla printzesa?
Kiskal ezazu goitik behera.
Kaixo.
Ez dakit zenbat denbora iraungo dudan.
Badakit.
Ez gaude urruti.
Zerbait ez dago ondo.
Zerbait nabaritzen dut.
Kaka zaharra.
Ez!
Ospa!
Zalditxo.
Laguntzen utzi behar didazu.
Ea, honek lagunduko dizu akaso.
Mesedez.
Tira ba.
Bizirauteko, mugitu behar gara.
Ez kezkatu. Zainduko zaitut.
Ondo egongo gara.
Zalditxo, ondo aterako da dena.
Ez kezkatu.
Begiratu egingo dizut, bai?
Dedio!
Kaka-leku mortu ostia!
Ai, gure printzesa babesgabea.
Ez nago babesgabe.
Baina ez dago ezer. Ezdeusetik ezin dut ezer atera.
Ez al zenuen esan magia nonahi dela?
Ez. Debekatuta dago.
Nork debekatu du?
Yenneferrek esan zuen arriskutsua dela.
Aretuzak debekatu zuen. Ikusi dut jendeari zer egiten dion.
Zure botereaz lor dezakezun gauza on bat da.
Bestela, izaki hori, zure laguna, hil egingo da.
Laguntzen ez badiozu.
Era ez didate irakatsi.
Luzatu besoa
eta onar ezazu sua zure barnean.
- Egon! - Ez!
Zure izaeraz beldur direnak zama baino ez dira.
Alde egin dezala.
Ederto sentiarazten zaitu, ezta?
Ba bizitza osoan zehar eduki duzu botere hori.
Erraza dirudit.
Ondo sentiarazten nau.
Ona da.
Neu nauzu froga.
Garrek aurpegia jo zidatenean,
ez nuen oihukatu.
Haragitzen omen nuen madarikazioa baliatu nuen.
Zure baitan duzun madarikazio bera.
Historia errepikatu egin da.
Baina ez da madarikazioa,
dohaina baizik.
Hori dela eta, erabili edo suntsitu nahiko zaituzte.
Hori dela eta, Lara Dorren hil zuten.
Hori dela eta, ni erre ninduten.
Baina zu, Cirilla…
ezberdina zara.
Den-dena aldatuko duzu.
Herraren aroa emango da.
Eta gero, azkenean, zurea den hori berreskuratu ahalko duzu.
Zure hira zilegia da.
Zure mendekua, bidezkoa.
Sufritzea merezi dute. Sufriarazi iezaiezu.
Maite zaituztenek ere traizionatuko zaituzte.
Iruzur egingo dizute.
Beti izango zaituzte peoi.
Osa ezazu zure amorrua, Antzinako Odolaren ume horrek.
Senti ezazu jaregin osteko plazera.
Zeuk esan duzu.
Ez duzu inoren beharrik.
Senti ezazu jaregin osteko plazera.
Beti izango zaituzte peoi.
Osa ezazu zure amorrua.
Ez ditut utziko.
Zama baino ez dituzu.
Hauxe duzu boterea.
Magia nonahi da!
Hauxe duzu patua.
Ez dut nahi.
- Zera nahi-- - Ez dut nahi!
- Profezia da! - Mesedez, gelditu!
- Ez ezazu egin. - Uko egiten diet botereei!
Kendu erditik. Utzi ikusten.
- Beraxe da. - Zergatik zaude hain ziur?
Errauts hileko eta begi berdeko ume asko ikusi al dituzu mortu ertzean?
Zorri babalapiko hori.
Hark bilatzen duen neska dugu.
Ez duzu zertan hain desatsegina izan. Ea, jaso ezazue.
Ea ba, saia gaitezen.
Badakit hor zaudetela,
eta badakit ez naizela ongietorria.
Baina laguna hemen dut.
Itzultzen ez bazara,
baso honetantxe hilko zara,
gizaki itsusi hori.
Kolpeek gorputza suntsitu ahal didate,
baina hitzek ere… min eman diezadakete.
Geralten laguna naiz.
Otso Zuriarena.
Gwynbleiddena.
Mesedez.
Bera irten arte itxarongo dut.
Nigan pizten duzun maitasuna Ez da inoiz etengo
Eta hemen utzi zenuen lore amaigabea
Ez da inoiz hilko
Hona arrazoia, ene Ettariel ederra:
Ihintzaz bustia dirudien lorea
Malkoz blai dago berez
Eta lore xarmatuak Inoiz ez dira zimeltzen…
Ondo da, koplari.
Behar zaitu. Ez geratu hor.
Hara!
Ez nuen hainbeste jende espero.
Uste nuen driadak, zera, esklusiboagoak zinetela.
Baita…
mutilik onartzen ez duen kluba ere.
Zergatik aldatu zarete?
Gerragatik.
Errefuxiatuak dituzue.
Ez dago ondo.
Geralt?
Agergarri zaude?
Inoiz ez dago agergarri.
Begira, badakit poz-pozik egongo zarela--
Ai… Kaka.
Ze berri?
Aizu.
Ondo al zaude?
Trissek osatuko zintuelakoan nengoen.
Badakartzat berriak. Baina nola zaude?
Yeni edo Ciriri buruzkoak?
- Yennefer ondo dago. - Ciri ez?
Ciri ere bai.
Ondo dago. Zera…
Sentitzen dut, Geralt.
Ciri galduta dago.
Yennefer bere bila ari da, baina Nilfgaardek, zera…
Thanedd-etik etorri naiz hemen zeundela jakitean.
Kurlinta-ibilbideak baliatu ditut.
Herri bat dago
Roggeveen-en kanpoaldean, eta…
erraustu egin dute… erabat.
Bizirauleak bilatu ditut,
baina mundu guztia hil dute, Ciri topatu nahian.
Lortu dute, dirudienez.
Enperadoreak ospakizuna aldarrikatu du.
Ciri Nilfgaardera bidean da.
Printzea itsasoaren ondoan jarri zen
Eta sirena ondoan zuela lotsagorritu
Denbora asko igarota Ados jartzen saiatu ziren:
Nork egingo ote zion uko bere inguruari?
Mirabe baten inguruko trukea
Hartu-emana, erreinua zela eta
Nork emango zuen amore lehenik? Noiz?
Paradisua baduzu xede
Benetako maitearekin emandako bizia
Kontuan hartu bizitzako nahi guztiak
Eta egizu sakrifizio txiki bat
Ura bustia da Hondartza-aldea, sikua
Eta elkartu ziren tokian daude jarrita
Baina ezin dira jarritako tokian geratu
Itsasbehera dago, orain biek badakite
Mirabe baten inguruko trukea
Hartu-emana, erreinua zela eta
Nor itzuliko zen? Nork emango zuen amore?
Paradisua baduzu xede
Benetako maitearekin emandako bizia
Kontuan hartu bizitzako nahi guztiak
Eta egizu sakrifizio txiki bat
Itsasoaren ondoan hartu zuen erabakia
Egunsentiko zeruertz gorriaren parean
Begiak irekiarazi zizkion hark
Tokia sirena artean zuen
Hartu-emana, erreinua zela eta
Ezagutzen zuen
Oinak hegalengatik trukatzearen balioa
Paradisua baduzu xede
Maitea irmoki bultza ezazu
Gaurik ilunenean hondoratzen bada
Onar ezazu bere sakrifizio txikia
Azpitituluak: Xabier Izagirre Aizpitarte